[{"text_idx": "#000002", "text": "Mae\u2019n anodd iawn i bawb ddirnad yr hyn sy\u2019n digwydd yn Wcra\u0301in ar hyn o bryd. Mae Tegwen Bruce-Deans, myfyriwr ym Mhrifysgol Bangor, wedi rhoi ei theimladau ar bapur, a chyfansoddi cerdd. Dyma hi i egluro ymhellach..."}, {"text_idx": "#000003", "text": "Mae barddoniaeth i mi yn rhywbeth dwi'n dueddol o droi ati mewn cyfyng gyngor; ffordd o allu prosesu pethau anodd sy'n digwydd yn y byd pan fo bob dim arall yn teimlo'n annigonol.\nRoeddwn i wedi teimlo ers ychydig 'mod i ag awydd i sgrifennu cerdd am yr hyn sy'n digwydd yn Wcra\u0301in ar hyn o bryd, a roddodd y dasg o lunio portffolio o farddoniaeth ar gyfer modiwl yn y brifysgol (Bangor) gyfle gwych i wneud hynny.\nDaeth glywed y ffeithiau moel a'r erchylltra annealladwy yn ormod i mi allu gwneud synnwyr ohono'n iawn yn fy mhen, felly penderfynais i ddychwelyd at y berthynas greiddiol o fam a phlentyn er mwyn gallu cyfleu'r dorcalon roeddwn i'n teimlo dros ddinasyddion gwlad dan warchae.\nPersonoli'r ddelwedd o famwlad sydd yma, delwedd sydd ar yr un pryd mor agos i'n calonnau ni fel Cymry ac eto mor ddieithr yng nghyd-destun profiad Wcra\u0301in yn y ffordd y mae pobl yn cael eu herlid o'u cynefin heb ddewis.\nI gyd-fynd a\u0302'r syniad o allu uniaethu a\u0302 delwedd y famwlad, daeth yn naturiol wedyn i gynnwys iaith y wlad fel rhan o'r gerdd ei hun hefyd. Yn y bo\u0302n, ymdriniaeth seml o destun dwys ydyw, ac weithiau dyma yw'r hyn sydd ei hangen er mwyn gallu dirnad difrifoldeb sefyllfa yn iawn."}, {"text_idx": "#000005", "text": "*\u2018solnce\u2019 [s\u0254ns\u0259] yw\u2019r gair Wcrainaidd am \u2018heulwen\u2019, term o anwyldeb a ddefnyddir yn aml ar gyfer plant"}]